બીસીસીઆઈ અને કમિટી ઓફ એડમિનિસ્ટ્રેટર્સે હાલમાં ભારતની ક્રિકેટ ટીમના ખેલાડીઓ માટે નવા વેતન- સેલરીની જાહેરાત કરી છે. બીસીસીઆઈએ ખેલાડીઓને આપવામાં આવતા વેતનમાં ખાસ્સો વધારો કર્યો છે. અગાઉ એ ગ્રેડના ખેલાડીઓને વાર્ષિક બે કરોડ રૂપિયાનું વેતન આપવામાં આવતું હતું. હવે એ પ્લસના ખેલાડીઓને 7 કરોડ રૂપિયા અને એ ગ્રેડના ખેલાડીઓને 5 કરોડ રૂપિયાનું વાર્ષિક મહેનતાણું આપવામાં આવશે. એ પ્લસ ખેલાડીઓની કેટેગરીમાં વિરાટ કોહલી, રોહિત શર્મા, શિખર ધવન, ભુવનેશ્વર કુમાર અને જસપ્રીત બુમરાહનો સમાવેશ થાય છે. જયારે ભૂતપૂર્વ કેપ્ટન મહેન્દ્રસિંહ ધોનીને એ કેટેગરીમાં રાખવામાં આવ્યા છે. આ નવા વેતન પ્રમાણે, ભુવનેશ્વર પ્રસાદ અને જસપ્રીત બુમરાહ ને મહેન્દ્રસિંહ ધોની કરતાં વધુ મહેનતાણું મળશે.